Framhaldsskole

Framhaldsskole (etter 1946, av nynorsk «halde fram», dvs. fortsette) eller fortsettelsesskole (før 1946) var i Norge tidligere en skole som bygget på avsluttet sjuårig folkeskole, og som var et mindre teoretisk og mer praktisk rettet alternativ til realskolen (middelskolen). I motsetning til realskolen kvalifiserte framhaldsskolen ikke for gymnaset. Framhaldsskolen kunne være ett-, to- eller treårig. Fra 1947 ble framhaldsskolen regulert gjennom en egen lov. Både realskolen og framhaldsskolen ble en del av den nye niårige grunnskolen fra 1969.

Selv om den offisielt ble nedlagt i 1969 var den fremdeles i drift enkelte steder på begynnelsen av 1970-årene. Noen skoler var ikke godt nok utbygd for ungdomsskole på det tidspunktet.

 Eksterne lenker 

 «Framhaldskole», fra Store norske leksikon

Kategori:Norsk utdanningshistorie